***60 sekúnd*** (ang. *Gone in 60 Seconds*) je americký akčný film, v hlavnej úlohe s Nicolasom Cageom, Angelinou Jolie, Giovannim Ribisim, Christopherom Ecclestonom, Robertom Duvallom, Vinnie Jonesom a Willom Pattonom. Film režíroval Dominic Sena a scenár napísal Scott Rosenberg. Producentom bol Jerry Bruckheimer. Film je remake rovnomenného filmu z roku 1974 od režiséra H. B. Halickiho.

Film bol natáčaný v Hamiltone v Kanade a tiež v Los Angeles a v Long Beach v Kalifornii.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Randall „Memphis" Raines (Nicolas Cage) bol tým najlepším zlodejom áut v USA. Teraz už nejaký čas seká dobrotu, ale pod výzorom sympatického slušného muža stále číha dravec pripravený kedykoľvek zaútočiť. To sa výborne hodí vo chvíli, kedy sa Randallov mladší brat Kip Raines (Giovanni Ribisi) zapletie s krutým gangstrom Raymondom Calitrim (Christopher Eccleston) a svojou neopatrnosťou ho pripraví o desiatky kradnutých luxusných áut pripravených na predaj. Pokiaľ nemá jeho brat zomrieť, musí sa Randall vrátiť k remeslu a počas troch dní ukradnúť pre Calitriho päťdesiat drahých a náležito zabezpečených automobilov. So starou partiou kamarátov na čele so Sarou Wayland (Angelina Jolie) by to Randall určite dokázal, keby sa mu v ceste nestáli policajti a hlavne detektív Roland Castlebeck (Delroy Lindo).

 Opis zápletky alebo rozuzlenia príbehu sa tu končí.

Obsadenie
---------

* Nicolas Cage ako Randall „Memphis" Raines
* Giovanni Ribisi ako „Kip" Raines
* Angelina Jolie ako Sara „Sway" Wayland
* Robert Duvall ako Otto Halliwell
* Delroy Lindo ako Det. Roland Castlebeck
* Timothy Olyphant ako Det. Drycoff
* Will Patton ako Atley Jackson
* Chi McBride ako Donny Astricky
* Vinnie Jones ako „Sfinga"
* Christopher Eccleston ako Raymond „The Carpenter" Calitri
* Scott Caan ako „Tumbler"
* T.J. Cross ako „Mirror Man"
* William Lee Scott ako Toby
* James Duval ako „Freb"
* Frances Fisher ako Junie Halliwell
* Grace Zabriskie ako Helen Raines
* Carmen Argenziano ako Detective Mayhew
* Bodhi Elfman ako „Fuzzy" Frizzel
* Arye Gross ako James Lakewood
* Michael Peña ako Ignacio

Vydanie
-------

Počas otváracieho víkendu film zarobil 25 336 048 USD z 3 006 amerických kín. Do konca premietania filmu v kinách zarobil 101 648 571 USD v USA a 135 553 728 USD v zahraničí, čo tvorilo celosvetovo celkový hrubý príjem 237 202 299 USD.

Soundtrack
----------

*Bližšie informácie v hlavnom článku: 60 sekúnd (soundtrack)*
Soundtrack obsahuje zmes rocku, elektronickej hudby a hip-hopu. Bol vydaný dňa 6. júna 2000 vydavateľstvom The Island Def Jam Music Group. V rebríčku Billboard 200 dosiahol 69. miesto.

Referencie
----------

1. ↑   *Internet Movie Database — List of Films shot in Hamilton, Ontario* [online]. Internet Movie Database, [cit. 2008-01-29]. Dostupné online.
2. ↑   *Gone in 60 Seconds (2000) - Box Office Mojo* [online]. Box Office Mojo, [cit. 2009-01-25]. Dostupné online.
3. ↑  Billboard Album Info Retrieved September 15, 2011

Externé odkazy
--------------

* *60 sekúnd* v Internet Movie Database (po anglicky)
* *60 sekúnd* v Česko-Slovenskej filmovej databáze
* *60 sekúnd*[nefunkčný odkaz] na AllRovi
* *60 sekúnd* na Rotten Tomatoes